paragraph_text: mini|200px|Bondove djevojke Bondova djevojka (također Bond-djevojka, eng. Bond girl) je glavna glumica u filmu ili video-igri o Jamesu Bondu ili ženski lik koji ona glumi. Bond-djevojke su poznate po svom iznimno atraktivnom izgledu, a najčešće se pojavljuju samo u jednom nastavku. Ženski likovi M (u izvedbi Judi Dench; M je u nastavcima prije Zlatnog oka bio isključivo muškarac) i Miss Moneypenny ne smatraju se Bond-djevojkama. Gotovo redovito imaju imena koja na engleskom jeziku imaju očita dvostruka značenja i aludiraju na seks (najpoznatiji je primjer "Pussy Galore" iz filma Goldfinger.)